Olles kümme aastat meedias töötanud, puudub minu tõdemuses mõistagi üllatus, aga kordan end siiski veel:  internetis läbustajal pole tegelikult mingit vahet, keda ta sõimab. Rääkigu uudis peaministrist, popstaarist, lasterikkast emast, sõjakangelasest või lotovõitjast, ühtviisi lollid ja koledad on nad kõik. Sellepärast manitsengi teletoimetajana iga meie sarja osalist, kes anonüümset kriitikat kuulda võtab: ära võta isiklikult. Veelgi parem: jäta endast kõneleva veebiuudise kommentaarirubriik ülepea avamata. Säästad närve ja pikendad eluiga.